जिल्लाका राजनैतिक दल, कार्यालय, संघसंस्था, सर्वसाधारणबीचको सम्बन्धलाई थप प्रगाढ बनाउँदै चाडपर्वलाई शान्तिपूर्ण, फजुल खर्च र मदिरारहित बनाउन आव्हान स्वरुप सद्भावको टिका लगाइएको हो । कार्यक्रममा सुरुमा ज्येष्ठ नागरिक टंकप्रसाद आचार्यको हातबाट टिका थापेका प्रमुख जिल्ला अधिकारी चन्द्रबहादुर कार्कीको हातबाट दलका नेता, प्रशासन तथा सुरक्षा निकायका प्रमुख, कर्मचारी, पेशागत संगठन, संघसंस्था तथा पत्रकारले सामुहिकरुपमा फूलटिका लगाएका छन् ।
